OpenLLM-France/wikimedia huggingface dataset:
# Maila freatiko

Maila freatikoa akuifero libre batean lurpeko ura aurkitzen den tokiari dagokion maila da. Maila horretan akuiferoko uraren mailaren presioa eta atmosferarena berdinak dira. Beste zenbait hitzekin ezagutzen da kontzeptu hori, esaterako, geruza freatikoa, ur taula edo, besterik gabe, freatikoa.
Akuifero libre batean azpiko ura erabiltzeko putzu bat zulatzerakoan, maila freatikoa lurraren azaletik barruko uretaraino dagoen distantzia izango litzateke. Akuifero itxia denean, ur biltegi bat esaterako, ikusten den ur maila maila piezometrikoa da, hau da, barruan urak hartu duen altuera presio atmosferikoarekin orekatu arte.

## Ezaugarriak

Infiltrazio partearen grabitate urak azaleko material irazkorretatik zehar behera egiten du ahal duen arte, hau da, jaistea eragozten dion geruza irazgaitzen batekin topo egin arte. Hortik aurrera, geruza horren gainean metatzen da ura. Geruzaren azala erabat horizontala bada, ura, iritsi, eta metatzen jarraitzen du. Era horretan eratzen da freatiko izeneko geruza, goiko muga bat edo maila freatikoa daukana.
Maila horrek bereizten ditu bai behealdeko eremu bat, asea, tarteak urez beteak dauzkana, eta bai beste eremu bat, goialdekoa; azken horretan azpigeruza batzuk bereizten dira. Azalekoenak, edo lurruntze azpigeruzak, landareen sustraien eragin trinkotzaileagatik eusten dio urari, baina sustraiek zenbat ur xurgatu eta orobat eguzkiaren berotasunez zenbat ur lurrundu, hartara izango du ur gehiago ala gutxiago. Haren azpian aireztatzezko azpigeruza bat dago, han urak oztoporik gabe joaten dira batetik bestera, mintzean izan ezik. Azkenik, bada hirugarren azpigeruza bat asetasun eremua ukitzen duena, geruza kapilarra esaten zaio, ur mota hori izaten du bere baitan, eta zatikien neurriaren alderantziz proportzionala du lodiera.
Geruza freatikoaren lodierak gorabeherak izaten ditu, nolako oreka dagoen iristen den infiltrazio uraren eta kapilaritatez edo lurruntzeaz goragoko geruzen aldera galduko den uraren artean.
Azal irazgaitza gutxitan izaten baita horizontala, grabitate ura alborantz higitzen da, geruza horren maldarekiko lastertasun zuzenki proportzionalez. Horrela, hasieran gainazalean erregulartasunez banatua zegoen prezipitazioa irregularki banatuko da gero.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik hartu da. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q583075
# Mailegu (hizkuntzalaritza)

    Artikulu hau hizkuntzalaritza-terminoari buruzkoa da; beste esanahietarako, ikus «Mailegu (argipena)».
Mailegu hizkuntza batek beste baten hitz edo esapide bat bereganatzea da edo horrela bereganatutako hitz edo osagaia. Hitzen ordez estruktura gramatikalak edo morfemak bereganatzen dituztenean, mailegu gramatikala du izena. Azkena arraroagoa da baina hizkuntza biek ele biko hiztun asko dituztenean gertatzen da.
Zenbait hizkuntzen arteko mailegu asko dagoen eremu batean sprachbund edo gune-linguistikoa sor daiteke.

## Erreferentziak

* ↑ Lur entziklopedietatik hartua.
* ↑ Appel, R. & Muysken, P.. (1996). Bilingüismo y contacto de lenguas. Bartzelona: Ariel.

## Ikus, gainera

* Barbarismo
* Erderakada
* Kultismo
* Neologismo

## Kanpo estekak

* Datuak: Q1345001
# Mari Jose Lasa

Mari Jose Lasa Barandiaran (Garin, Gipuzkoa, 1957) euskal kazetaria da.

## Biografia

Hamabi urtera arte auzoko eskolan ibili zen eta gero Beasaingo institutuan jarraitu zituen ikasketak. 1975ean Donostiara joan zen EUTGra, Historia ikastera, baina urtebete egin zuen. Garai berean, euskarako klaseak ematen hasi zen eta hiru urtez jardun zuen Donostian. Ondoren Leioara joan zen Informazio Zientziak (Kazetaritza) ikastera eta karrera osoa han egin zuen lehen belaunaldikoa izan zen. Hemen ere euskarako klaseekin jarraitu zuen. 1982an kazetaritza amaitu eta Genevako unibertsitatean matrikulatu zen. Han bere senarra (Rachid Somai) ezagutu eta 1985ean ezkondu egin zen. Senarra Nazio Batuen egoitza nagusian hasi zen lanean eta 1986ko urtarrilean New Yorkera joan ziren bizitzera eta lau urte egin zituzten han.
1990ean Bagdadera (Irak) joan ziren, baina han hiru hilabete besterik ez zeramatzatenean, Tunisian oporretan zirela, Saddam Husseinek Kuwait inbaditu zuen eta Garina etorri ziren. 1991an Amman-era (Jordania) joan ziren bizitzera eta sei urte egin zituzten han. Han zirela, Euskadi Irratirako Ekialde Hurbileko berri ematen hasi zen, han gertatzen zenaren kronika eta analisi politikoa eginez.
1997an Beirutera (Libano) joan ziren eta han bizi izan ziren 2011ra arte. Ekialde Hurbilean 20 urtez bizi ondoren Erromara (Italia) joan ziren bizitzera, 2015ean senarra jubilatu zen arte. 2017an senarra hil zitzaion eta harrez gero Garinen bizi da. Gaur egun, hamabostean behin Euskadi Irratiko Baipasa saioan kolaboratzaile lanak egiten ditu mundu arabiarrari, islamikoari, Ekialde Hurbilari eta Ipar Afrikako estatu eta jendeei buruz.

## Erreferentziak

* ↑ «Gertakari ugari izan ziren Ekialde Hurbilean bizi izan ginenean». (Noiz kontsultatua: 2021-11-12).
* ↑ «Mari Jose Lasa kazetariaren lehen baipasa» EITB Euskal Irrati Telebista 2020-03-05 (Noiz kontsultatua: 2021-11-12).

## Kanpo estekak

* Elkarrizketa: Kanpoan bizi izandako urte horiek eratu egin naute, nolabait Berria, 2024.02.25
* Datuak: Q109559355
# Mari Karmen Garate

Mari Karmen Garate Jauregi, Mamen Maltzeta bezala ezaguna, (Azkoitia, Gipuzkoa, 1969ko uztailaren 3a) panderojole eta trikitilari gipuzkoarra da.

## Ibilbidea

Juan Garate Alkorta 'Maltzeta' aitak irakatsi zion pandero jotzen, eta artean umea zelarik —lehenengoz 1977an, zortzi urte bete gabe— alaba aitaren ondoan oholtzara igotzen hasi zen, panderoa eskuarekin jo eta hanka eta buru egitera, panderoa eskuekin ez ezik buruaren eta hanken kontra ere astinduz bizi-bizi.
Ordutik trikiti munduari lotura egin du ibilbidea, trikitilari bezala eta baita trikitixa irakasle bezala ere.
1996an Maltzeta Neym musika taldea sortu zuen Yoli Egiazabal eta Eskoli Zabalorekin batera.
Nere Ugarterekin ere bikote musikala osatu zuen.

## Diskografia

* Hainbaten artean: Euskadiko trikitixa txapelketa Azpeitia (1980)
* Maltzeta aita-alabak: Maltzeta aita-alabak (IZ, 1981)
* Hainbaten artean: Betiko trikitixa (1994)
* Maltzeta aita-alabak: Eman neri eskua (Elkar, 1996)
* Maltzeta Neym (Soar eta Abar, 1996)
* Hainbaten artean: Faborez (2016)

## Erreferentziak

* ↑ «Soinuaren hotsa - Diskografia» trikitixa.eus (Noiz kontsultatua: 2020-05-28).
* Datuak: Q95690150
# Mari Karmen Alzueta

Mari Karmen (edo Karmele) Alzueta Beneite (Donostia, Gipuzkoa, 1928ko maiatzaren 4a; Donostia, Gipuzkoa, 1983ko abenduaren 27a), euskal irakasle eta hezkuntza-arduraduna izan zen.

## Biografia

Haur txikia zelarik, Elbira Zipitriaren ikastolara joan zen Donostian, eta gero, gerra piztu zenean, Amezketan. Tolosako monja-ikastetxe batean jarraitu zituen ikasketak. Kimika ikasketak egin zituen Madrilen eta Salamankan. Gizarte Zientziak ere ikasi zituen. 1948an Misiolari Sekularren Institutuko kide egin zen, eta bertako Batzorde Nagusiko buru izatera iritsi zen. Donostiako Gizarte Laguntzaileen Eskola sortzeko lanetan aritu zen, eta aurreneko zuzendaria izan zen.
1969an Santo Tomas Lizeoa ikastolan hasi zen irakasle lanean. Handik urtebetera zuzendari kargua hartu zuen. Ikastola honen zabakunde eta sendotze-garaia izan zen hura. 1978an Eusko Kontseilu Nagusian hasi zen, Carlos Santamariaren agindupean. Geroxeago, Gernikako Autonomia Estatutua onartu zenean, Eusko Jaurlaritza bihurtu zen erakunde hura, eta Karmele Alzuetak zuzendari lanean jarraitu zuen Erkidegoko hezkuntza-sistema eraikitzen, Pedro Migel Etxenike sailburuaren ekipoan, Javier Retegi sailburuorde zelarik.
Donostian hil zen, 1983ko abenduaren 27an, istripuz, motor batek harrapatuta.

## Erreferentziak

* Heriotzaren berri El Pais egunkarian

## Kanpo estekak

* Mari Karmen Alzueta "Bidegileak" sailean
* Mari Karmen Alzueta Euskomedian
* Karmele Alzuetarekin elkarrizketa Argia aldizkarian
* Datuak: Q20492433
# Mari Jose Zarate

Mari Jose Zarate Azkuna zientzialari eta matematikaria da.
Matematika euskaraz landu zuen lehenengo zientzialarietako bat izan zen. Esate baterako, 1978an Udako Euskal Unibertsitatean hitzaldi bat eman zuen Suzesioak espazio topologikoetan izenburuarekin. Urte berean argitaratu zuen Espazio topologikoak liburua beste bost emakume matematikarirekin batera (Edurne Biritxinaga, Begoña Carrascal Platas, Mari Carmen Castillo Aranburu, Maria Jesus Esteban, eta Arantza Laborda Otadui). Bi urte geroago Matematika orokorra I liburuaren lehen partea argitaratu zuen. 1983an liburuaren bigarren partea argitaratu zuen eta lehen partearen 2. bertsioa. UEUrekin argitaratu zituen liburu horiek mugarrietako bat izan ziren unibertsitate mailako euskarazko matematikan.
UZEIk 1982an bi liburukitan argitaratutako Matematika hiztegia osatu zuten 11 egile aitzindarietako bat izan zen.
Nikolai Piskunov matematikari errusiarrak idatzi eta analisi matematikoan mundu osoan klasikoa den Kalkulu diferentziala eta integrala liburu mardula 1992an euskaratu zuen taldean parte hartu zuen honako hauekin: Jose Ramon Aizpurua Sarasola, Patxi Angulo Martin, Victoria Fernandez Gonzalez, Adela Moyua Pinillos, Juanjo Otxoa de Alda Etxebarria, Cecilia Sarasola Iurrita, eta Enrike Zuazua Iriondo.
1984an doktore-tesia defendatu zuen izenburu honekin: "Dirichlet-en L-funtzioen batezbesteko balioak eta L-funtzio orokortua".
2014an Ekuazio diferentzialak liburua argitaratu zuen Naiara Arrizabalaga Uriarte eta Mari Jose De Velasco Camara-rekin.
Euskal komunitate zientifikoaren Inguma datu-basean, berak idatzitako 20 lan baino gehiago jaso dira.
* Kalkulu diferentziala eta integrala
* Matematika Orokorra I (2. partea)
* Matematika Orokorra I (1. partea)

## Erreferentziak

* ↑ Zarate Azkuna, Mari Jose. (1984). Dirichlet-en L-funtzioen batezbesteko balioak eta L-funtzio orokortua. UPV/EHU ISBN 978-84-8438-318-5. (Noiz kontsultatua: 2022-07-17).
* ↑ Zarate Azkuna, Mari Jose. (1984). Dirichlet-en L funtzioen batezbesteko balioak eta L funtzio orokortua. TESIKER, Euskadi.eus/tesiak, UPV/EHU.
* ↑ Arrizabalaga Uriarte, Naiara; Zarate Azkuna, Mari Jose; De Velasco Camara, Mari Jose. (2014). Ekuazio diferentzialak. UPV/EHU arg ISBN 978-84-9860-972-1. (Noiz kontsultatua: 2022-07-18).
* ↑ «Mari Jose Zarate Azkuna :: Inguma - Euskal komunitate zientifikoaren datu-basea» www.inguma.eus (Noiz kontsultatua: 2022-07-17).

## Ikus, gainera

* Jesus Mari Larrazabal
* Karlos Santamaria
* Maria Jesus Esteban
* Begoña Carrascal

## Kanpo estekak

* Mari Jose Zarate Azkuna Inguma datu basean
* Mari Jose Zarate Azkuna Zazpi liburu Buruxkak liburutegi digitalean
* Datuak: Q107901581
# Mari Juan Mezeta

Mari Juan Mezeta (Lekeitio) XV. mendeko merkataria izan zen, Iñigo Arteita Bizkaiko armadako kapitainaren arreba.

## Biografia

Juan Perez Landaren alarguna zela 1510ean bere dorretxean (egungo Uriarte jauregia haren gainean eraikita dago) emandako testamentuak argi erakusten du haren aberastasuna. Era berean, askotariko jarduera ekonomikoetan esku hartu izana ere adierazten da bertan. Hori dela-eta, esan daiteke funtsezko ekarpena egin zuela bere leinuari sona ematen zion ondare multzoa eratzeko. Testamentuan titulartasun hau erregistratu zuen:
   " San Sebastian de Jauregui maisuaren itsasontzian daukadan zortzigarren zatia"
   (“la otaba parte que tengo e me perteneçe en la nao de San Sebastian de Jauregui, maestre”).
Eta argi ikusten da itsasontziak armatzen eta pleitatzen parte hartzen zuela; izan ere, adierazi zuen kobratu gabe zuela inbertitutako diru kopuru bat, hain zuzen, honako honetan inbertitutakoa:
   "Juan Martinez de Hormaeguiren karabelaren armadan, aurten eta iaz arrantza-bidaietan jarri nuen”
   (“en la armada de la carabela de Juan Martinez de Hormaegui, por lo que puse este año y en el año pasado en los biajes de la pesca”).
Era berean, burdinaren merkataritzan aritu izanaren arrastoa ere utzi zuen; izan ere, besteak beste, Pedro Olaetxek bostehun kintal zor zizkion. Gauza bera esan daiteke ardo-ekoizpenaz. Honako hau esan zuen:
   "Jarrita dudan guztiaren kontuak ditut etxean"
   (“tengo las quentas en mi casa de todo lo que tengo puesto”).
Kontuen liburuaz ari zen, haietan baitzituen idatzita bere diru-transakzioak.

## Erreferentziak

* 1 2 3 Castrillo, Janire. (2020). Emakumezko merkatari euskaldunak: profila erakusteko hiru kasu. .

## Bibliografia

* Enríquez, J.; Hidalgo de Cisneros, C.; Llorente, A. y Martínez, A. (2006): Archivo Foral de Bizkaia. Sección Judicial. Documentación Medieval (1284-1520), San Sebastián, Eusko Ikaskuntza, doc. 91, pp. 296-302.

## Kanpo estekak

* Datuak: Q116620977
# Marnay kantonamendua

Marnay kantonamendua Frantziako kantonamendu bat da. Saona Garaia departamenduan dago, Borgoina-Franche-Comté eskualdean. Guztira 50 udalerri ditu eta Marnay da bere hiriburua.

## Kanpo estekak

* Datuak: Q1516170
# Marne

Marne Ekialde Handia eskualdeko departamendua da (51), Marne ibaiak zeharkatua. Prefektura Châlons-en-Champagne hirian dago, nahiz eta Reims hiri handiena izan.

## Pertsonaia ezagunak

* Albert Uderzo (1927-), komikigilea.

## Kanpo estekak

* Datuak: Q12594
* Multimedia: Marne (department) / Q12594
# Marnate

Marnate Italiako udalerri bat da. Vareseko probintzian kokatuta dago, Lombardia eskualdean. 8.110 biztanle ditu, 4,85 kilometro koadroko azaleran banatuta.

## Mugakideak

Marnatek honako udalerri hauekin egiten du muga:
Castellanza Gorla Minore Olgiate Olona Rescaldina

## Kanpo estekak

* Datuak: Q39845
* Multimedia: Marnate / Q39845
# Markina-Xemeingo Udal Liburutegia

Markina-Xemeingo Udal Liburutegia Abesua kalearen 12an dago. 1969 an sortu zen. Euskadiko Irakurketa Publikoko Sarea ren parte-hartzaile da.

## Kanpo estekak

* , Markina-Xemeingo Udal Liburutegia sortzeko agindua, Espainiako Aldizkari Ofizialean argitaratua.
* , Euskadiko Irakurketa Publikoko Sarearen katalogo bateratua.
* Datuak: Q16518318
# Markinako aratusteak

Markinako aratusteetan inauteri ospakizun bereziak daude. Zahagi dantza dantzatzen dute zortzi lagunek eta zahagi daraman beste batek. Horien aurretik hartzaren pertsonaia ibiltzen da, zaintzaile batekin, inguruko jendea izutzen. Antzara-jokoa ere ospatzen da, zaldi gainean.

## Kanpo estekak

* Datuak: Q12263118
# Markinako marmol beltza

Markinako marmol beltza Markinako (Bizkaia) Olaspe harrobitik ateratzen den marmol beltza da, bere kolore eta kalitatearengatik mundu osoan ezaguna. Nero Markina (italieraz) edota negro Markina nahiz negro Marquina (gaztelaniaz) izenaz da ezaguna nazioartean.

## Erreferentziak

* ↑ (Gaztelaniaz) «Proceso de producción» Canteras Olaspe (Noiz kontsultatua: 2018-01-25).
* ↑ «Marmola ateratzeko teknologia» Zientzia.eus 2017-11-04 (Noiz kontsultatua: 2018-01-25).
* ↑ «Markinako marmol beltza» Mezularia (Euskadi Irratia) 2013-04-10 (Noiz kontsultatua: 2018-01-25).
* ↑ (Gaztelaniaz) «Markina, entre el verde y el negro de su mármol» Deia 2017-10-20 (Noiz kontsultatua: 2018-01-25).

## Kanpo estekak

* Datuak: Q22289953
# Markinch

Markinch, Eskoziako gaeleraz: Marc Innis eta eskozieraz: Merkinch, Eskoziako udalerri bat da, Fife konderrian.

## Kanpo estekak

* Datuak: Q3849623
* Multimedia: Markinch / Q3849623
# Marpesia

Marpesia (antzinako grezieraz: Μαρπησία) Amazonen erregina izan zen bere ahizpa Lampedorekin batera. Ahizpa biek Ares gerraren jainkoaren alabak zirela zioten gerlari etsaiak izutzeko.

## Biografia

Lisiparen heriotzaren ondoren hartu zuten amazonen gaineko agintea. Greziako Efeso hiria (gaur egun Turkian) ezartzen lagundu zuen agintarietako bat izan zen. Kaukaso mendikatean Marpesiaren harkaitza izeneko beste hiri bat ere ezarri zuen. Mende batzuk beranduago Alexandro Handiak ate handi batzuk eraiki zituen bertan, "Kaspiar ateak" izena hartu zutenak.
Marpesiak eta Lampedok amazonen eragin eremua zabaldu egin zuten Anatoliatik Europa aldera, inguru guztian izua sortaraziz.
Asiako barbaroen aurkako borrokan hil zen eta bere alaba Orithyia eta Antiopek hartu zuten erregetza.

## Erreferentziak

* ↑ «Justin's Epitome of Trogus Pompeius' History of the World» web.archive.org 2012-10-14 (Noiz kontsultatua: 2019-03-06).
* ↑ «Famous Members of the Amazon Nation» www.amazonation.com (Noiz kontsultatua: 2019-03-06).

## Kanpo estekak

* Datuak: Q3555024
* Multimedia: Marpesia (amazon) / Q3555024
# Marpingen

Marpingen Alemaniako udalerria da. Sarre estatuan dago, [[St. Wendel (barrutia)|St. Wendel]] barrutian. 2014an 10.366 biztanle zituen 39,73 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q630853
* Multimedia: Marpingen / Q630853
# Marpiré

Marpiré (bretainieraz Marbereg) Ille eta Vilaine departamenduan dagoen Bretainiako udalerria da.

## Kanpo estekak

* Datuak: Q193511
* Multimedia: Marpiré / Q193511
# Marquand (Missouri)

Marquand Missourieko hiri bat da. Madison konderrian kokatua dago. 2010ean 203 biztanle zituen, 0,62 kilometro koadrotan banatuta.

## Ikus, gainera

* Madison konderria

## Kanpo estekak

* Datuak: Q953711
# Marpod

Marpod Errumaniako udalerri bat da, Sibiu konderrian. 982 biztanle ditu, 41,91 kilometro koadroko azaleran banatuta.

## Herriak

Udalerrian honako herriak daude:
Marpod $^{(en)}$ Ilimbav $^{(en)}$

## Erreferentziak

* ↑ (Errumanieraz) Rezultate | Recensamant 2011. (Noiz kontsultatua: 2019-10-19).

## Kanpo estekak

* Datuak: Q5064517
* Multimedia: Marpod, Sibiu / Q5064517
# Marquartstein

Marquartstein Alemaniako udalerria da. Bavariako estatuan kokatuta dago, [[Traunstein (barrutia)|Traunstein]] barrutian. 2014an 3.190 biztanle zituen 13,42 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q279128
* Multimedia: Marquartstein / Q279128
# Marple (Manchester Handia)

Marple, Ingalaterrako iparraldean dagoen udalerri bat da, Manchester Handian.
2011n 23.687 biztanle zituen.
* Datuak: Q6772452
* Multimedia: Marple / Q6772452
# María Bouzas

María Xosé Rodríguez Bouzas (Mugardos, Galizia, Espainia, 1962ko martxoaren 24a) galiziar aktorea da, El secreto de Puente Viejo telesailean Dona Francisca pertsonaia antzezteagatik ezaguna.

## Kanpo estekak

* «María Bouzas», IMDb.
* Datuak: Q11691393
* Multimedia: María Bouzas / Q11691393
# María Braña de Diego

María Braña de Diego (Madril, 1912 – Zaragoza, 2007ko urriaren 27a) Espainiako museoetako arkeologoa, maistra eta kontserbatzailea izan zen. Kordobako Museoan, Prado Museoan, Museo Arkeologiko Nazionalean eta Espainiako Herriaren Museoan lan egin zuen. Segoviako Artxibo Historiko Probintzialeko lehen zuzendaria eta Espainiako Emakume Unibertsitarioen Elkarteko (AEMU) lehendakaria ere izan zen.
Mariak Eskola Institutuan egin zituen lehen ikasketak. 1933ko Mediterraneoko unibertsitateko itsas bidaietan parte hartu zuen. Espainiako arkeologian mugarria izan zen eta espainiar emakume asko erakarri zituen diziplinara. Filosofia eta Letrak ikasi zituen Madrilgo Unibertsitate Konplutentsean. 1945ean Artxibozain, Liburuzain eta Arkeologoen Kidego Fakultatiboan sartu zen; Museo Arkeologiko Nazionalean izan zuen lehen destinoa. Ondoren, Segoviako Ogasun Ordezkaritzako artxibo historikoetara eraman zuten. Handik Toledoko Museo Arkeologikoaren zuzendari izatera pasa zen 1950eko irailaren 29ra arte, orduan joan baitzen Museo Arkeologiko Nazionalera. 60ko hamarkadan Espainiako Emakume Unibertsitarioen Elkarteko buru izan zen. 1971n Prado Museora joan zen, eta han, Isabel de Ceballos-Escalarekin batera, Pedro Fernández Duránen ondareko dekorazio-arteen piezak katalogatu zituen.
Espainiako gerra zibilean, Caspeko umezurtzentzako ikastetxe batean maistra jardun zuen eta haiekin ihes egin zuen oinez Kataluniaraino. Diktaduran errepresaliak jasan zituen. Bere bizitzako azken urteetan Politeia Fundazioan parte hartu zuen.

## Heriotza

Zaragozan hil zen 2007ko urriaren 27an, 95 urte zituela.

## Erreferentziak

* 1 2 3 4 5 María Braña de Diego, una buena maestra. Ritama Muñoz-Rojas. El País. 5 de noviembre de 2007. Consultado el 21 de septiembre de 2015.
* ↑ 70 años de labor seria y libre a favor de la mujer Natacha Seseña. El País. 13 de noviembre de 1990. Consultado el 21 de septiembre de 2015.
* ↑ Mujeres para un siglo. RTVE.es. 9 de marzo de 2004.
* ↑ Excavating Women: A History of Women in European Archaeology. 1998. Editado por Magarita Díaz-Andreu y Marie Louise Stig Sorensen. Spanish Women in a changing world. p.130. Ed. Routledge.
* 1 2 3 4 Ficha Museo del Prado. Enciclopedia Online. Fundación Amigos Museo Nacional del Prado. Consultado el 21 de septiembre de 2015.

## Kanpo estekak

* Datuak: Q20992264
# María Blázquez

María Blázquez (Badajoz, Extremadura, 1974ko maiatzaren 16a), eleberrigilea eta poeta da.
Haren narratibak sakontasun lirikoa eta literatura-irudien indarra ditu ezaugarri. Bere poesian irudi horiek nabarmentzen dira eta metapoesiarako joera eta emozioaren etengabeko bilaketa antzematen dira.

## Argitaratutako lanak

* Bajo el silencio (Alféizar argitaletxea, 2019). ISBN 978-84-120363-4-3. Eleberria
* Queda la muerte (Seleer argitaletxea, 2016). ISBN ά946414-8-0. Eleberria.
* Nadie (Literarte argitaletxea, 2016). ISBN ά944591-2-2. Eleberria.
* Plan de fuga (Acanto bilduma, 2016). ISBN 978-84-608-5221-6. Poesia.
* La colina de los geranios (Ledoria argitaletxea, 2013). ISBN ά16005-11-6. Selma Lagerlöf Literaturako Nobel Saria jaso zuen lehen emakumearen bizitzan barneratzen den eleberria.
* El pintor ciego (Herákleion argitaletxea, 2013). ISBN ά94126-23-9.Eleberria.
* Crónicas de la Gárgola Almada (Ediciones Oblicuas, 2011). ISBN ά15067-64-1. Kontakizunak.
Poesia eta ipuin bildumetan, literatur aldizkarietan, antologietan eta Historia de una hormiga argitaratu zuen (Alcobendasko udala, 2018), “La Esfera” Irakurketa Poetikoen Ziklorako.

## Aitorpenak

* "Max Aub" ipuin-saria, 2017. Finalista.
* "Guardo" ipuin-lehiaketa, 2017. Finalista.
* "Hermanos Caba" poesia saria, 2016
* "Max Aub" ipuin-saria, 2016. Finalista.
* "Fernando Gil Tudela" Poesia Saria, 2015
* "Rafael Gónzalez Castell" kontakizun-lehiaketa, 2015. Finalista.
* "Tutera Hiria" Ipuin Saria, 2015. Finalista.
* López-Torrijos eleberri-saria, 2013. Finalista.
* "José Rodríguez Dumont" Poesia Saria, 2013
* "Giralda" nobelaren nazioarteko saria, 2012
* "Archivos del Sur" Mikroargazkien Saria, 2012. Buenos Aires.' Finalista.
* "Poeta Juan Ramos" Poesia Saria, 2012
* "Segoviako Poesiaren Nazioarteko Eguna" saria, 2011
* "Omenaldia Miguel Hernándezi" poesia saria, 2010
* "Narratiba Oblicuas" saria, 2010. Finalista.

## Erreferentziak

* Alborada Goilzadia literatura-aldizkaria. 12. urtea 41. zk. n. lege-gordailua.BI-2527-01(www.revistaalborado.es)
* Aldaba literatura-aldizkaria, 19. zk., 2012. SE-4258-2009 legezko gordailua

## Kanpo estekak

* Datuak: Q16601289
* Multimedia: María Blázquez / Q16601289
# María Blasco Marhuenda

María Blasco Marhuenda (Alacant, 1965) valentziar biologoa da.

## Ikasketak

Madrilgo Unibertsitate Autonomoan eta Valentziako Unibertsitatean ikasi zuen. 1988an, Zientzia Biologikoetan lizentziatu zen Valentziako Unibertsitatean. Doktoregoa lortu zuen, 1993an Madrilgo Unibertsitate Autonomoan Biokimikan eta Biologia Molekularrean, Margarita Salas Falguerasen zuzendaritzapean.

## Zientzia lorpenak

2011ko ekainaren 22tik Minbizia Ikertzeko Zentro Nazionala (CNIO) zuzentzen du Espainian. Atal honetan hainbat sari irabazi ditu, adibidez, Alberto Sols saria lan ikerketa hoberena egiteagatik. Bestetik, bere lanagatik, Kontuan Hartzeko Emakumeen saria ere irabazi zuen 2016ean. Gainera, Pezcoller Fundazioa-AACR, Minbiziaren ikerketako Nazioarteko Saria irabazi zuen. Horrela, beste hainbat sari gehiago ere irabazi zituen bere minbiziaren ikerkerketei esker.
Bere abizenak, Blascok izena ematen dio San Vicente del Raspeig-eko institutu bati. 2011n, Herradura kaleak, Alacanteko Verdegás zatian, bere izena hartu zuen.

## Kanpo estekak

* Datuak: Q1525754
* Multimedia: María Blasco Marhuenda / Q1525754